དེ་ལྟར་དུ་ནང་ཆོས་དང་བོད་མིའི་འཚོ་བ་ཆུ་དང་འོ་མ་ནང་བཞིན་དུ་འདྲེས་པ་ཡང་།དོན་དག་མེད་པ་ཞིག་མ་ཡིན་པར།ནང་ཆོས་ལས་བཤད་པའི་དོན་དག་མང་བོ་མང་བོ་ཞིག་ཁོ་ཚོའི་འཚོ་བའི་ཁྲོད་ནས་དངོས་ཐོག་བདེན་པ་ར་འཕྲོད་པ་ལས་བྱུང་བ་ཡིན་ཏེ།དཔེར་ན།ནང་ཆོས་ལས་འགྲོ་བ་སེམས་ཅན་ལ་རྣམ་ཤེས་ཀྱི་སྐྱེ་རྒྱུན་ཡོད་པར་བཤད་པ་ལྟ་བུ་སྟེ།བོད་ཀྱི་བྱིས་པའི་ཁྲོད་དུ་རང་གི་རྣམ་ཤེས་ཀྱི་སྐྱེ་རྒྱུན་སྔོན་མ་ངོས་འཛིན་ཐུབ་མཁན་མང་བོ་ཡོད།༼དཔེར་ན།རང་ཉིད་དང་རང་འབྲེལ་བའི་བྱིས་པ་གཅིག་བཅས་མི་གཉིས་དཔེར་མཚོན་དུ་བྱས་ནས་སྐྱེ་བ་སྔོན་མ་དྲན་པའི་དངོས་བྱུང་གཏམ་རྒྱུད་གཉིས་གླེང་།༽གོང་དུ་བཤད་པའི་གནས་ཚུལ་ནི་རྫུན་བཟོ་ཞིག་མ་ཡིན་པར་དོན་དངོས་ཀྱི་གནས་ཚུལ་ཡིན།གནས་ཚུལ་འདི་ནི་མི་ལས་མིར་སྐྱེས་པའི་རྣམ་ཤེས་ཀྱི་གོ་རིམ་རེད།